# **DECIZIA ETAPEI DE ÎNCADRARE**

 **Nr. X din X.06.2024**

Ca urmare a solicitării de emitere a acordului de mediu adresate de **MUNICIPIUL TURDA**, cu sediul în municipiul Turda, Piața 1 Decembrie 1918, nr. 28, jud. Cluj, înregistrată la APM Cluj cu nr. 10263/29.04.2024, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;
3. **Legii Apelor nr. 107/1996**, cu modificările și completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile nr.: 11233/15.05.2024, 11449/17.05.2024, 11479/17.05.2024 și 12688/31.05.2024, a punctelor de vedere/adreselor emise de alte instituții, înregistrate cu nr.: 11719/22.05.2024,11789/22.05.2024 și 11811/22.05.2024, precum şi a consultărilor desfăşurate în cadrul şedinţei Comisiei de Analiză Tehnică din data de 28.05.2024, că proiectul **,, Desființare construcție C1 casa de cultură cu 500 locuri, construcție nefinalizată S+P+4E*”*-** propus a fi amplasat în municipiul Turda, Piața 1 Decembrie 1918, nr. 27, judeţul Cluj, *nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă;*

 Justificarea prezentei decizii:

 **I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, Anexa 2, la punctu**l 13.a.) *”Orice modificări sau extinderi, altele decât cele prevăzute la***[***pct. 24***](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167933&d=2019-08-23#p-275167933)***din anexa nr. 1, ale proiectelor prevăzute în anexa*** [***nr. 1***](https://lege5.ro/Gratuit/gmytenbvhezq/legea-nr-292-2018-privind-evaluarea-impactului-anumitor-proiecte-publice-si-private-asupra-mediului?pid=275167869&d=2019-08-23#p-275167869)***sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului”;***

b) amplasamentul este situat în intravilanul municipiului Turda, judeţul Cluj, constituie domeniu public; conform PUG aprobat zona aparține UTR C5 zonă centrală și alte funcțiuni complexe de interes public, locuințe colective, dotări ale zonei de locuit, locuințe individuale; conform PUZ Nucleau II Turism Urban aprobat zona aparține Sz Ips: Subzona ansamblurilor independente, dedicate instituțiilor și serviciilor publice și de interes public, conform Certificatului de urbanism nr. 94/03.04.2024 emis de Primăria Turda;

c) proiectul este de amploare redusă, teritoriul aparține zonei protejate cu valoare ambientală și arheologicăşi are ca scop: **desființare construcție C1 casă de cultură, construcție nefinalizată**;

d) investiţia propusă se realizează în intravilanul municipiului Turda, teren cu folosința actuală – *teren construit; terenul are categoria de folosință – curți construcții, construcții C1 - construcții administrative și social culturale, casă de cultură cu 500 locuri, construcție nefinalizată S+P+4E*;

e) drumurile de acces existente vor fi întreţinute corespunzător, de către MUNICIPIUL TURDA, implicit fima executantă a lucării;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu;

 i) proiectul va genera deşeuri din construcții sau alte tipuri de deșeuri rezultate din lucrările ce se desfășoară, care vor fi colectate selectiv și ulterior predate către operatori autorizați;

 j) pentru realizarea lucrărilor este necesară organizare de şantier, pe amplasamentul titularului -zone de încărcare platformele din fața și spatele clădirii - domeniu public, în urma încheierii unui acord între Primăria Turda și firma executantă;

 k) sunt prevăzute măsuri pentru refacerea mediului la finalizarea lucrărilor propuse;

 l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate**:

* proiectul propus **nu intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată prin Legea nr. 49/2011;

**III. Motivele pe baza cărora s-a stabilit necesitatea neefectuării impactului asupra corpurilor de apă**:

* proiectul propus **nu** **intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede: **,, Desființare construcție C1 casa de cultură cu 500 locuri, construcție nefinalizată S+P+4E*”*,** înmunicipiul Turda, Piața 1 Decembrie 1918, nr. 27, judeţul Cluj, cu următoarele caracteristici:

- poziţionarea conform coordonatelor Stereo 70, menționate în planșele aferente proiectului**;**

- suprafața totală de teren 5980 mp; POTexistent=44,74%;

- suprafață construită existentă 2676 mp - casă de cultură de 500 locuri, construcție nefinalizată S+P+4E;

- se propune desființarea construcției care a cumulat degradări fizice, acțiune care se va face în trei etape succesive: organizarea de șantier, dezechiparea construcției și demolarea propriu zisă a acesteia;

- ***lucrările pentru proiectul amintit vor fi demarate după obținerea autorizației de demolare și vor face obiectul unui contract de execuție lucrări, care va fi semnat ulterior emiterii acesteia, cu o firmă/antreprenor care va gestiona întregul proiect și toate lucrările necesare acestuia, inclusiv gospodărirea deșeurilor generate pe amplasament/șantier în urma execuției lucrărilor;***

**Prevenirea eventualelor efecte negative semnificative asupra mediului:**

- predarea/primirea amplasamentului între beneficiar și executant, cu stabilirea inclusiv a responsabilităților ce revin executantului lucrării;

- pentru organizarea de șantier se pot utiliza ca zone de încărcare platformele din fața și spatele clădirii;

- se va întocmi un plan de organizare care va trebui să cuprindă:

- îngrădirea perimetrului; asigurarea securității șantierului; iluminatul zonei; crearea și semnalizarea căilor de acces; crearea și marcarea zonelor de staționare a utilajelor, mașinilor, etc; asigurarea tuturor facilităților pentru personalul implicat; stabilirea și marcarea zonelor în care se asigură mentenanța echipamentelor, utilajelor, etc.; asigurarea echipamentelor de protecție și modul de depozitare a acestora; stabilirea, marcarea și dotarea punctelor de prim ajutor și a celor de stingere a incendiilor; stabilirea și marcarea zonelor în care vor fi executate activitățile de demolare/desființare; stabilirea și marcarea zonelor de depozitare a materialelor rezultate reciclabile și a deșeurilor ce vor rezulta din lucrare, în funcție de tipul acestora; recuperarea materialelor care pot fi utilizate ulterior pentru alte lucrări; se vor lua măsuri de siguranță/protecție pentru toate rețele de utilități din zonă; se vor lua toate măsurile necesare/se vor asigura orice alte condiții necesare în vederea desfășurării proiectului în condiții de siguranță pentru toți factorii implicați;

- pentru zonele învecinate amplasamentului se vor lua **măsuri suplimentare** de atenuare a efectelor lucrărilor care se defășoară:

 – măsuri de protecție antipraf, respectiv - ecrane de protecție din plasă antipraf, susținute pe construcții temporare (schele) și crearea unor perdele de stropire în timpul execuției de demolare;

* măsuri de reducere a vibrațiilor - măsuri dezvoltate atât procedural (procedura de lucru cu picon) cât și punctual pentru fiecare lucrare de demolare prin intermediul planului de acțiune (ex. la demolarea coloanelor este creat un pat de cădere având rolul de a reduce undele seismice create prin prăbușire);
* măsuri de diminuare a poluării fonice - construcția provizorie de ecrane sonore, pe structuri autoportante;
* toate echipamentele tehnice care vor fi implicate în acest proiect vor respecta legislația în vigoare privind cerințele minime de sănătate și securitate în muncă;

- se vor gestiona *toate sursele de zgomot care pot să apară pe tot parcursul derulării proiectului,* în mod corespunzător, cu respectarea legislației în vigoare;

- se va gestiona *toată activitatea desfășurată* pentru a nu se produce poluări ale factorilor de mediu: apă, aer, sol, inclusiv a zonelor rezidențiale;

- se vor urmări *toate utilajele și echipamentele folosite*, în vederea evitării oricăror prejudicii aduse mediului înconjurător;

- se vor *colecta corespunzător deșeurile rezultate și se vor preda operatorilor autorizați*;

- se va *amenaja terenul* la finalizarea lucrărilor;

- se vor *respecta prevederile legislaţiei de mediu* în vigoare.

Prezentul act nu scutește beneficiarul investiției de obținerea celorlalte avize/acorduri/autori-

zații legale în vederea promovării lucrărilor de investiții/funcționării.

Titularul proiectului are obligaţia de a notifica în scris Agenția pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Dr. ing. Grigora CRĂCIUN**

**Şef serviciu AAA Şef Seviciu CFM**

**Ing. Anca Cîmpean Adina SOCACIU**

**Întocmit:**

**Cons. Gabriela IONESCU Cons. Romina Ana LEOCA**